Joi seara pompierii din Dej au intervenit pentru stingerea unui incendiu care a distrus un autoturism în localitatea Măhal, comuna Sânmartin.
„La fața locului a acționat echipajul de la Punctul de Lucru Gherla, iar forțele noastre au găsit autoturismul cuprins de flăcări.
Din fericire, în urma acestui eveniment nu au existat persoane care să solicite îngrijiri medicale”, transmite ISU Cluj.
Cel mai probabil, incendiul a izbucnit din cauza unei defecțiuni la compartimentul motor.
Sursa: Ştiri de Cluj